recursal/SuperWikiNEXT-32B huggingface dataset:
**Auli Nyman** (o.s. **Grönroos**, s. 28. maaliskuuta 1970) on suomalainen koripalloilija.

Nyman pelasi ensimmäisen Koripallon naisten SM-sarjan ottelunsa vuonna 1982. Hän lopetti uransa polvivaivojen vuoksi kauden 2004–2005 jälkeen. Tuolloin hän oli pelannut SM-sarjassa 369 runkosarjan ottelua ja tehnyt näissä 6 171 pistettä, antanut 530 koriin johtavaa syöttöä ja ottanut 4 324 levypalloa. Kaudeksi 2009–2010 Nyman solmi yhden kauden pituisen sopimuksen Peli-Karhujen kanssa.

Nyman päätti uransa 6.2.2010 pelattuun Peli-Karhut - Catz otteluun polvivaivojen takia.

Nyman on edustanut uransa aikana SM-sarjassa KTP:ta, Merikorista, Peli-Karhuja ja Pussihukkia. Hän on voittanut SM-hopeaa, kahdesti SM-pronssia ja kolme Suomen Cupin mestaruutta. Hänet on valittu vuoden naispelaajaksi vuosina 1989, 1996, 1999 ja 2000 sekä vuoden puolustuspelaajaksi vuosina 1996, 1997, 1999, 2000, 2001 ja 2005.

Maajoukkueessa hän on pelannut 133 maaottelua ja tehnyt näissä 1 513 pistettä.

Peli-Karhut jäädytti hänen pelipaitansa syyskuussa 2005.

Katso myös
----------

* Luettelo 1 000 pistettä Suomen koripallomaajoukkueessa tehneistä pelaajista

Lähteet
-------

1. ↑  Siukonen, Markku; Rantala, Risto: *Kaikki urheilusta*, s. 501. Helsinki: Otava, 2006. ISBN 978-951-1-20841-9.
2. 1 2 3  Peli-Karhut jäädyttää Auli Nymanin pelipaidan  9.9.2005. basket.fi:  Suomen Koripalloliitto. Viitattu 22.9.2009.
3. 1 2 3  Auli Nyman tekee paluun SM-sarjaan  29.7.2009. basket.fi:  Suomen Koripalloliitto. Viitattu 22.9.2009.

  

Suomen joukkue – Koripallon naisten EM-kilpailut 1987
4 Huttunen |
5 Pajanti-Raudus |
6 Harvio |
7 Martin |
8 Helin |
9 Leino |
10 Hakala |
11 Airas-Järventaus |
12 Luostarinen |
13 Hilanne |
14 Nyman |
15 Päiviö |
Valmentaja Mantere
Cestiuksen pyramidi
Cestiuksen pyramidi on osa Aurelianuksen muuria. Taustalla Porta San Paolo.
**Cestiuksen pyramidi** (lat. *Sepulchrum Caii Cestii*, ital. *Piramide Cestia*) on antiikkinen hautamuistomerkki Roomassa.

Egyptin pyramideja jäljittelevä, mutta esikuviaan huomattavasti suipompi monumentti rakennettiin roomalaisen virkamiehen ja kansantribuunin Gaius Cestius Epulon viimeiseksi leposijaksi 18–12 eaa. Se on rungoltaan tiilellä päällystettyä betonia, joka on verhottu marmorilaatoin. Perustukset ovat travertiinia. Sisällä on holvattu yksinkertainen hautakammio mitoiltaan (pituus) 5,95 m × (leveys) 4,10 m × (korkeus) 4,80 m. Hautamuistomerkin korkeus on 27 metriä. Pyramidi sijaitsee Ostian satamakaupunkiin johtavan ulosmenotien Via Ostiensiksen varrella lähellä Porta San Paolon kaupunginporttia, protestanttisen hautausmaan (*Cimitero acattolico*) kupeessa. Pyramidi on säilynyt erinomaisesti, koska se liitettiin osaksi Rooman puolustusjärjestelmää Aurelianuksen muuria.

Monumentissa on piirtokirjoitus, joka kuuluu:

OPVS · APSOLVTVM · EX · TESTAMENTO · DIEBVS · CCCXXX | ARBITRATV | PONTI · Publii · Filii · CLAudia tribu · MELAE · HEREDIS · ET · POTHI · Liberti
*Rakennustyöt saatettiin loppuun testamentin mukaisesti 330 päivässä niin kuin perijä [Lucius] Pontius Mela, Publiuksen poika Claudiusten suvusta, ja vapautettu Pothus hyväksi näkivät.*
C · CESTIUS · L · F · POB · EPULO · PR · TR · PL | VII · VIR · EPULONUM
*Gaius Cestius, Luciuksen poika Pobilian suvusta, epulones-pappiskollegion jäsen, preettori, kansantribuuni, septemvir epulonum (virallisten juhlapitojen toimitsija).*

Lähteet
-------

1. ↑   Samuel Ball Platner's *A Topographical Dictionary of Ancient Rome*, 1929, haettu 23.10.2008
2. ↑  Claridge, Amanda: *Rome: an Oxford archaeological guide to Rome*. Oxford: Oxford University Press, 1998. 37878669. ISBN 0192880039. Teoksen verkkoversio.

Aiheesta muualla
----------------

* Vedute di Roma: Kalervo Koskimiehen kuvia

CommonsCommons
Wikimedia Commonsissa on kuvia tai muita tiedostoja aiheesta **Cestiuksen pyramidi**.
**Brigitte Köhn** (o.s. **Rohde**, s. 8. lokakuuta 1954 Prenzlau, Saksan demokraattinen tasavalta) on saksalainen pikajuoksija, joka aktiiviurallaan edusti DDR:ää ja seuratasolla SC Neubrandenburgia.

Rohde saavutti Pariisin alle 20-vuotiaiden EM-kilpailuissa 1970 kultaa 4 × 400 metrin viestissä ja pronssia 400 metrin juoksussa. Hän karsiutui 400 metrin välierissä Göteborgin sisäratojen EM-kilpailuissa 1974. Saman vuoden Rooman EM-kilpailuissa hän juoksi avausosuuden DDR:n voittaessa Euroopan-mestaruuden 4 × 400 metrin viestissä.

Rohde juoksi Montrealin olympialaisissa 1976 toisen osuuden Itä-Saksan voittaessa olympiakultaa 4 × 400 metrin viestissä. Prahan EM-kilpailuissa 1978 hän sijoittui 400 metrin aitajuoksussa neljänneksi. Hän karsiutui 400 metrin alkuerissä Wienin EM-hallikilpailuissa 1979.

Rohde oli voittamassa 4 × 400 metrin viestiä Euroopan cupissa 1970, 1975 ja 1979 sekä maailmancupissa 1979. Hän voitti DDR:n mestaruuden 400 metrillä 1975 ja 1976, 4 × 400 metrin viestissä 1974 sekä hallissa 400 metrillä 1974.

Lähteet
-------

1. 1 2  Brigitte Rohde *Olympedia*.  (englanniksi)
2. 1 2  Brigitte Rohde *worldathletics.org*. Viitattu 2.12.2021. (englanniksi)
3. 1 2  Brigitte Rohde Tilastopaja (vaatii kirjautumisen, maksullinen palvelu).  (englanniksi)
4. ↑  EAST GERMAN INDOOR CHAMPIONSHIPS *gbrathletics.com*. Viitattu 2.12.2021. (englanniksi)


|  |  |  |
| --- | --- | --- |
| 

|  |  |
| --- | --- |
| Auktoriteettitunnisteet: Henkilöt Muokkaa Wikidatassa | 
* World Athletics

 |

 |
**Petri Kulmala** (s. 6. heinäkuuta 1989 Ulvila) on suomalainen pesäpalloilija, joka edustaa Hyvinkään Tahkoa. Kulmalan sopimus kestää vuoden 2014 loppuun asti.

Kulmalan debyytti Superpesiksessä tuli kaudella 2010 hänen kasvattajaseurassaan Ulvilan Pesä-Veikoissa. Kulmala pelasi Superpesiksessä yhden ottelun, jossa hän löi yhden juoksun ja teki kolme kärkilyöntiä. Kaudella 2012 Kulmala voitti Ykköspesiksen lyöjäkuninkuuden 70 lyödyllä juoksullaan. Se oli toinen peräkkäinen kausi, jolloin Kulmala voitti tilaston. Hän siirtyi Hyvinkään Tahkoon kaudelle 2013, jolloin Kulmala pääsi jälleen pelaamaan Superpesistä. Hän pelasi kauden aikana jokaisessa Tahkon ottelussa, löi yhteensä 47 juoksua ja toi kahdeksan. Hän sijoittui runkosarjan lyöjätilaston kahdenneksitoista.

Kulmala pelaa kotiuttajajokerina. Hänet on valittu vuoden sotilaspesäpalloilijaksi. Kulmala on edustanut Tahkon ja UPV:n lisäksi Köyliön Lalleja.

Palkinnot
---------

* Ykköspesiksen kuukauden pelaaja: kesäkuu 2012

Lähteet
-------

1. 1 2  Petri Kulmala *hyvinkaantahko.fi*.  Arkistoitu 27.9.2013. Viitattu 23.9.2013.
2. 1 2  Petri Kulmala *pesiksenmaailma.fi*. Viitattu 23.9.2013.
3. ↑  Ykköspesiksen lyöjäkuningas vahvistamaan Tahkoa *hyvinkaantahko.fi*.  Arkistoitu 27.9.2013. Viitattu 23.9.2013.
4. 1 2  Haastatteluvuorossa Petri Kulmala *hyvinkaantahko.fi*. Viitattu 23.9.2013.
5. ↑  2013 - Miesten superpesis - Runkosarja - Lyojätilasto *bittilahde.fi*. Viitattu 23.9.2013.
6. ↑   (Arkistoitu – Internet Archive)
**Aulikki Marjatta Kananoja** (s. 21. helmikuuta 1940 Kurikka) on suomalainen sosiaalipolitiikan asiantuntija, joka sai tasavallan presidentiltä ensimmäisenä ylisosiaalineuvoksen arvonimen 27. tammikuuta 2012. Ylisosiaalineuvoksen arvonimi voi olla vain yhdellä henkilöllä samanaikaisesti. 
Kananoja on koulutukseltaan yhteiskuntatieteiden maisteri.

Kananoja on eläkkeellä Helsingin kaupungin sosiaalijohtajan virasta, johon virkaan hänet nimitettiin vuonna 1999. Hän on työskennellyt myös Pelastakaa Lapset ry:ssä, Vakuutusalan Kuntouttamiskeskuksessa, Helsingin yliopistossa, Sosiaali- ja terveyshallituksessa, sittemmin Stakesissa osastopäällikkönä vuosina 1991–1992 ja johtajana 1992–1999. 

Kananoja on toiminut Huoltaja-säätiön isännistössä vuodesta 1993. Säätiön hallituksen puheenjohtajana hän oli vuosina 2000–2008. Hän oli A-klinikkasäätiön hallituksen puheenjohtaja vuosina 2006–2011.. Hän on toiminut Heikki Waris -instituutin johtoryhmän puheenjohtajana.

Kananoja on Helsingin yliopiston valtiotieteellisen tiedekunnan kunniatohtori vuodelta 2006.

Lähteet
-------

1. ↑  Ari Rousu ja Antti Välimäki (toim.): *Ilmajoen yhteiskoulu ja lukio 75 vuotta*, s. 274. , 1999. ISBN 952-91-1100-2.
2. ↑
3. ↑
4. ↑   (Arkistoitu – Internet Archive)
5. ↑   (Arkistoitu – Internet Archive)
6. ↑   (Arkistoitu – Internet Archive)

Julkaisuja
----------

* *Sosiaalityön käsikirja*, 2007 (yhdessä muiden kirjoittajien kanssa)
* *Kunnallinen sosiaalipolitiikka*, 2008 (yhdessä muiden kirjoittajien kanssa)

Aiheesta muualla
----------------

* Pitkä artikkeli Kananojasta Naisten ääni -sivustolla

|  |  |  |  |  |  |  |  |
| --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* VIAF
* WorldCat

 |
|  |
| Muut | 
* IdRef

 |

 |
**Auli Räsänen** (o.s. **Aro**, 23. kesäkuuta 1944 Savonlinna – 24. helmikuuta 2016 Helsinki) oli vaikutusvaltainen tanssikriitikko ja toimittaja. Hän kehitti laajan kansainvälisen verkoston ja tunsi klassisen baletin, modernin ja nykytanssin keskeiset tekijät maailmalla.

Räsänen vaikutti *Kauppalehdessä* ja 1970- ja 1980-luvuilla *Uudessa Suomessa*. *Helsingin Sanomien* tanssikriitikoksi hän siirtyi vuonna 1991. Hän oli organisoimassa Jyväskylän kesää ja osallistui Lappeenrannan laulukilpailun järjestämiseen sen alkuvaiheessa.

Räsänen raivasi palstatilaa aikoinaan aliarvostetulle tanssille ja seurasi esimerkiksi Jorma Uotisen uran alkuvaihetta ja Carolyn Carlsonin vierailuja. Räsäsellä oli musiikkikoulutus, joten hän otti huomioon myös musiikin tanssiarvosteluissaan. Hän mainitsi arvostelussaan, jos oopperan orkesteri soitti hänen mielestään huonosti balettiesityksessä.

Lähteet
-------

1. ↑  Kuolinilmoitus, Helsingin Sanomat 2.4.2016, s C22
2. 1 2 3  Holmila, Paula: Auli Räsänen.  *Helsingin Sanomat*, 29.2.2016.  Sanoma.


|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* ISNI
* VIAF
* WorldCat

 |
|  |
| Kansalliset | 
* Suomi (KANTO)
* Yhdysvallat

 |
|  |
| Muut | 
* IdRef

 |

 |
**Albert Oskar Snellman** (24. kesäkuuta 1844 Oulu – 1. toukokuuta 1894 Kristiinankaupunki) oli suomalainen kauppaneuvos (1884) ja valtiopäivämies.

Snellmanin vanhemmat olivat kauppaneuvos Johan Wilhelm Snellman G:son ja Jeanette (Johanna) Enbom. Isänsä kuoltua Albert Oskar Snellman oli J. W. Snellman G:sonin kauppahuoneen toimitusjohtajana 1881–1894. Snellman oli perustamassa 1893 Kemin Puutavara Osakeyhtiötä yhdessä oululaisen Bergbomin kauppahuoneen kanssa.

Snellman oli porvarissäädyssä Oulun edustaja valtiopäivillä 1877–1878, 1882, 1885, 1888 ja 1891. Hän kuului Oulun kaupunginvaltuustoon 1874–1894 ja oli myös valtuuston puheenjohtajana. Snellman myötävaikutti siihen että rautatie saatiin rakennettua Ouluun 1886. Hän oli perustamassa vuonna 1893 yhdessä Bergbomin kauppahuoneen kanssa Kemi Oy:tä – nimellä Trävaruaktiebolaget Kemi, jota Snellman johti vuoden kuolemaansa asti. Vuonna 1907 Oulun kaupunki nimesi Tehdaskadun Albertinkaduksi A. O. Snellmanin kunniaksi. 

Snellman oli naimisissa vuodesta 1868 sveitsiläissyntyisen Rosina Susanna Bernhardin (1843–1898) kanssa. Tämä oli tullut Ouluun kotiopettajattareksi opettamaan ranskaa ja saksaa. Heillä oli yksi tytär Elin Johanna (1869–1956), joka meni naimisiin vuonna 1891 Oulun 4. tarkk'ampujapataljoonassa luutnanttina aiemmin palvelleen konttoristi Johan Reinhold Weckmanin kanssa.

Huonosta terveydestä kärsinyt Snellman kuoli jo 49-vuotiaana. Hänen jälkeensä Snellmanin kauppahuoneen johtoon siirtyi veli Karl August Snellman joka johti sitten kauppahuonetta aina vuoteen 1918 saakka.

Lähteet
-------

* Kauko Kouvalainen: Stiftelsen Alma och K. A. Snellman-säätiö 1921–2004. Oulu 2006 s. 19–20
* OAKK: Snellmanin suku[vanhentunut linkki]

### Viitteet

1. 1 2 3 4  Karonen, Petri: Kauppaneuvos Albert Oskar Snellman (1844–1894). *Suomen talouselämän vaikuttajat* -verkkojulkaisu (maksullinen). 5.9.2009. Suomalaisen Kirjallisuuden Seura. Viitattu 6.12.2010
2. ↑  Sigurd Nordenstreng: *Porvarissäädyn historia Suomen valtiopäivillä 1809–1906: Osa V*, s. 312–313. Helsinki: Otava, 1921.
Darren Collison.
**Darren Collison** (s. 23. elokuuta 1987 Rancho Cucamonga, Kalifornia) on yhdysvaltalainen kilpauransa päättänyt koripalloilija, pelipaikaltaan pelintekijä. Collison varattiin NBA:han Kalifornian yliopistosta 21. pelaajana vuoden 2009 varaustilaisuudessa. NBA:ssa hän edusti New Orleans Hornetsia kaudella 2009–2010, Indiana Pacersia kausilla 2010–2012, Dallas Mavericksia kaudella 2012–2013, Los Angeles Clippersia kaudella 2013–2014, Sacramento Kingsia kausilla 2014–2017 ja Indiana Pacersia uudelleen kausilla 2017–2019..

Kesäkuussa 2019 Collison ilmoitti päättävänsä kilpauransa. Eräs motiivi uran päättämiselle oli uskonnon tehokkaampi harjoittaminen: Collison on Jehovan todistaja.

Collison pelasi NBA:ssa 708 runkosarjaottelua ja 40 pudotuspeliä. Runkosarjassa hän teki ottelua kohden 12,5 pistettä ja parhaalla kaudellaan 2014–2015 Sacramento Kingsin joukkueessa 16,1 pistettä. Helmikuussa 2010 hän teki parhaana yhden ottelun pistelukemanaan 35 pistettä Hornetsin ottelussa Dallas Mavericksia vastaan. Hän antoi 5,0 koriinjohtanutta syöttöä ottelua kohden, ja parhaana kautena lukema oli 6,0. Hän otti 2,7 levypalloa ottelua kohden parhaan kausilukeman oltua 3,0. Pudotuspeleissä Collisonin urakeskiarvot olivat 9,5 pistettä, 3,3 syöttöä ja 2,2 levypalloa, ja vastaavat parhaat kausikeskiarvot 12,0 pistettä, 4,7 syöttöä ja 3,0 levypalloa.

Collisonin vanhemmat kilpailivat yleisurheilussa. Hänen äitinsä June, omaa sukua Griffith, sijoittui Guyanan edustajana 400 metrin juoksussa hopealle Pan-Amerikan kisoissa 1979 ja pituushypyssä pronssille Kansainyhteisön kisoissa 1978 sekä edusti kotimaataan Los Angelesin olympialaisissa 1984. Hänen isänsä Dennis edusti Guyanaa 200 metrin juoksussa Pan-Amerikan kisoissa ja juoksi ennätyksikseen 100 metrillä 10,1 s ja 200 metrillä 20,3 s..

Lähteet
-------

1. ↑  NBA Advanced Stats – Darren Collison NBA. Viitattu 7.2.2020. (englanniksi)
2. ↑
3. ↑  Darren Collison *Basketball Reference*. Viitattu 7.2.2020. (englanniksi)
4. ↑  2006-07 Men's Basketball Roster – Darren Collison UCLA. Viitattu 7.11.2017. (englanniksi)
5. ↑  Commonwealth Games Medallists - Athletics (Women) *Gbrathletics*. Viitattu 8.11.2017. (englanniksi)

Aiheesta muualla
----------------

* Kuvia tai muita tiedostoja aiheesta **Darren Collison** Wikimedia Commonsissa
Albert Niemannin muistotaulu Goslarissa.
**Albert Friedrich Emil Niemann** (20. toukokuuta 1834 Goslar, Saksa – 19. tammikuuta 1861 Goslar) oli saksalainen farmaseutti ja kemisti.

Elämä
-----

Albert Niemann syntyi opettajan perheeseen Goslarissa Hannoverin kuningaskunnassa nykyisen Ala-Saksin kaakkoisosassa. Vuodesta 1852 hän aloitti kemian opinnot Friedrich Wöhlerin opastuksella Göttingenissä ja ryhtyi sittemmin tämän apulaiseksi. Kun itävaltalainen seikkailija Karl von Scherzer oli vuonna 1859 tuonut Novara-Expedition-matkalta Wöhlerin pyynnöstä nipun kokalehtiä Göttingeniin, Niemann uutti siitä kokaiinin ja antoi sille mainitun nimen. Koetulokset julkaistiin 1860 artikkelissa *Über eine neue organische Base in den Cocablättern*.

Jatkotutkimuksissa Niemann selvitti, että kokaiini sulaa 98 °C:ssa ja edelleen kuumennettaessa hajoaa suola- ja bentsoehapoksi sekä metanoliksi ja ekgoniiniksi. Niemann ei kyennyt saattamaan tutkimuksiaan loppuun, vaan hän joutui palaamaan vakavan sairauden takia perheensä luo Goslariin, missä hän ennen pitkää kuoli.

Niemannin todennäköinen kuolinsyy oli sinappikaasumyrkytys. Hän oli työskennellyt kyseisen aineen parissa vuodesta 1860 alkaen, jolloin hän valmisti sitä ensimmäisen kerran. Niemannin synnyin- ja kuolintalon seinällä on hänen muistotaulunsa.

Niemannin kollega Wilhelm Lossen (1838–1906) jatkoi hänen työtään ja selvitti kokaiinin kemiallisen kaavan vuonna 1862.

Lähteet ja viitteet
-------------------

1. 1 2  Gootenberg, Paul (1999). Cocaine: Global Histories. Routledge. ISBN 0-415-19247-1.
2. ↑  J Brent et al: *Critical care toxicology: diagnosis and management of the critically poisoned patient*, s. 2684. 2. painos. Springer, 2017. ISBN 9783319179001. doi:10.1007/978-3-319-17900-1.

Aiheesta muualla
----------------

* Albert Niemann Saksan kansalliskirjastossa

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* VIAF
* WorldCat

 |
|  |
| Kansalliset | 
* Saksa

 |
|  |
| Henkilöt | 
* Deutsche Biographie

 |

 |
Dénes Kovács
**Dénes Kovács** (18. huhtikuuta 1930 Vác – 14. helmikuuta 2005 Budapest) oli unkarilainen viulisti ja musiikkipedagogi.

Kovács opiskeli Ede Zathureczkyn johdolla Franz Lisztin musiikkiakatemiassa ja sai diplominsa vuonna 1951. Samana vuonna hän sijoittui kolmanneksi Itä-Berliinin Nuorisofestivaalin yhteydessä järjestetyssä viulukilpailussa. Vuonna 1955 hän voitti Lontoon kansainvälisen Carl Flesch -viulukilpailun. Vuodesta 1957 Kovács opetti Franz Lisztin musiikkiakatemiassa, vuodesta 1964 professorina. Hän johti akatemiaa vuosina 1967–1980 ja jatkoi opetustyötään tämän jälkeenkin.

Kovácsista tuli vuonna 1951 Unkarin valtionoopperan konserttimestari, ja vuonna 1963 Unkarin kansalliset filharmonikot kiinnitti hänet solistikseen. Kovács oli säännöllinen konsertoija ja tulkitsi konserttoja, kamarimusiikkia sekä soolo-ohjelmistoa barokista 1900-luvun teoksiin. Hän levytti esimerkiksi kaikki Ludwig van Beethovenin sonaatit viululle ja pianolle sekä Béla Bartókin teoksia täydelliseen Bartók-editioon. Oman aikansa säveltäjien teoksista hän levytti Gyula Dávidin, Frigyes Hidasin, Pál Kadosan, András Mihályn ja István Sárközyn konsertot.

Kovács sai monia palkintoja ja tunnustuksia, kuten vuonna 1963 Kossuth-palkinnon.

Lähteet
-------

1. 1 2 3 4  DÉNES KOVÁCS Zeneakadémia


|  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* ISNI
* VIAF
* WorldCat

 |
|  |
| Kansalliset | 
* Norja
* Espanja
* Ranska
* BnF data
* Saksa
* Israel
* Yhdysvallat
* Tšekki
* Australia
* Alankomaat
* Puola

 |
|  |
| Tieteilijät | 
* CiNii

 |
|  |
| Taiteenala | 
* MusicBrainz

 |
|  |
| Henkilöt | 
* Deutsche Biographie
* Trove

 |
|  |
| Muut | 
* IdRef

 |

 |
**Achmat Dangor** (1948 Johannesburg – 6. syyskuuta 2020 Johannesburg) oli eteläafrikkalainen runoilija, prosaisti ja aktivisti.

Dangor varttui Johannesburgin Fordsburgissa, jossa asui isoäitinsä kanssa. Hän suoritti toisen asteen opintonsa Fordsburg Indian High Schoolissa. Dangor oli nuoresta saakka aktiivinen apartheidin vastaisessa kamppailussa. Hän oli vuosina 1973–1978 apartheidhallinnon "kieltämä" henkilö poliittisen toimintansa johdosta. Hän liittyi Don Matteran vuonna 1979 perustamaan Black Thoughts -kulttuuriryhmään muiden muassa Farouk Asvatin ja Christopher van Wykin kanssa.

Dangor liittyi Nelson Mandela Children's Fundiin Nelson Mandelan itsensä häntä lähestyttyä. Hän toimi Nelson Mandela Foundationin toimitusjohtajana vuosina 2007–2013 ja Fordin säätiön edustajana eteläisessä Afrikassa vuosina 2013–2015. Dangor oli toimitusjohtajana myös Kagiso Trustissa ja työskenteli johtotehtävissä UNAIDS:ssa. Hän opetti luovaa kirjoittamista ja Etelä-Afrikan kirjallisuutta New York State Universityssa Yhdysvalloissa. Hänelle myönnettiin teoksistaan useita palkintoja.

Teoksia
-------

### Runoutta

* *Bulldozer* (1983)
* *Private Voices* (1992)

### Romaaneja

* *Waiting for Leila* (1981)
* *The Z Town Trilogy* (1990)
* *Kafka's Curse* (1997)
* *Bitter Fruit* (2003)
* *Strange Pilgrimages* (2013)

Lähteet
-------

1. 1 2 3 4 5 6 7 8 9 10  Achmat Dangor South African History Online


|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* FAST
* ISNI
* VIAF
* WorldCat

 |
|  |
| Kansalliset | 
* Espanja
* Ranska
* BnF data
* Saksa
* Israel
* Belgia
* Yhdysvallat
* Alankomaat

 |
|  |
| Muut | 
* IdRef

 |

 |
Matematiikassa lukujonon (an) **Cesàron keskiarvot** ovat termejä jonosta (cn), jossa 

{\displaystyle c\_{n}={\frac {1}{n}}\sum \_{i=1}^{n}a\_{i}}
on jonon (an) n:nän ensimmäisen jäsenen aritmeettinen keskiarvo. Se on nimetty italialaisen matemaatikon Ernesto Cesàron (1859-1906) mukaan.
Yleinen tulos osoittaa, että jos

{\displaystyle \lim \_{n\to \infty }a\_{n}=A}
niin myös

{\displaystyle \lim \_{n\to \infty }c\_{n}=A.}
Siis Cesàron keskiarvon ottaminen säilyttää suppenevien lukujonojen raja-arvot. Cesàron keskiarvojen ottaminen summamenetelmänä hajaantuvien sarjojen teoriassa perustuu tähän. Jos Cesàron keskiarvojen jono suppenee, sarjan sanotaan olevan Cesàro yhteenlaskettava. On paljon esimerkkejä, joissa Cesàron keskiarvojen jono suppenee, mutta alkuperäinen jono ei: esimerkiksi jono

{\displaystyle a\_{n}={\begin{cases}1&{\mbox{jos }}n=2k-1,\\0&{\mbox{jos }}n=2k\end{cases}}}
hajaantuu, mutta keskiarvoilla on raja-arvo ½. (Katso myös Grandin sarja.)

Toinen esimerkki on jono {\displaystyle a\_{n}=(-1)^{n}} , jolla on Cesàron summa ½ ja Cesàron keskiarvo 0.

Cesàron keskiarvoja sovelletaan usein Fourier'n sarjoihin, sillä keskiarvot ovat tämänkaltaisten sarjojen yhteenlaskussa voimakkaampia kuin pisteittäinen suppeneminen. Vastaava ydin on Fejérin ydin, joka korvaa Dirichletin ytimen; se on positiivinen, kun taas Dirichletin ydin saa sekä negatiivisia että positiivisia arvoja. Approksimaatio identiteettien yleinen teoria pitää tämän takia Cesàron keskiarvon ominaisuuksia parempina Fourier’n sarjojen yhteenlaskuun.

Cesàron keskiarvon yleistys on Stolz-Cesàron lause.

Rieszin keskiarvo on voimakkaampi, mutta huomattavan samanlainen summamenetelmä.

Katso myös
----------

Lähteet
-------

englanninkielinen wikipedia

Cesàron yhteenlasku
**Elin Nilsen** (s. 12. elokuuta 1968 Bæsmøn, Norja) on norjalainen entinen hiihtäjä.

Nilsen saavutti urallaan lukuisia arvokisamitaleita viestihiihdossa. Olympiahopeaa hän saavutti kolmesti: Albertvillestä 1992, Lillehammerista 1994 ja Naganosta 1998. MM-kisoista hän saavutti viestihopeaa Thunder Baysta 1995, Trondheimista 1997 ja Lahdesta 2001. Lisäksi hän saavutti kaksi MM-pronssia viestikilpailuista: Val di Fiemmestä 1991 ja Falunista 1993.

Nilsenin paras henkilökohtainen arvokisasijoitus on neljäs sija, minkä hän saavutti kolmesti. Sekä Albertvillessä 1992 että Naganossa 1998 hän oli 30 kilometrin matkalla neljäs. Lisäksi hän sijoittui neljänneksi Ramsaussa 1999 15 kilometrin kilpailussa.

Loppuvaiheessa uraansa Nilsen keskittyi niin sanottujen ylipitkien matkojen kilpailuihin. Hän voitti 2002 Otepäässä käydyn Marathon Cupin kilpailun. Seuratasolla Nilsen edusti Bossmo og Ytteren IL -seuraa. Vuonna 2002 hän voitti Norjan mestaruuden 30 kilometrin vapaan hiihtotavan kilpailussa. Lisäksi hänellä on hopea ja pronssi muilta matkoilta Norjan-mestaruushiihdoista.

Lähteet
-------

* Elin Nilsen Kansainvälinen hiihtoliitto (FIS).  (englanniksi)
| "In the Morning"Jennifer Lopez |
| --- |
| Singlen "In the Morning" kansikuva |
| Singlen tiedot |
|  Julkaistu | 27. marraskuuta 2020 |
|  Tuottaja(t) | Jackson Foote, Johnny Simpson |
|  Tyylilaji | pop |
|  Kesto | 02.47 |
|  Levy-yhtiö | Hitco, Nuyorican |
| Jennifer Lopezin muut singlet |
| "Pa’ Ti + Lonely"2020 | "In the Morning"2020 | "Cambia el Paso"2021 |

**In the Morning** on yhdysvaltalaislaulajan Jennifer Lopezin musiikkikappale. Se julkaistiin digitaalisesti ladattavana singlenä 27. marraskuuta 2020. Kappaleen ovat sanoittaneet Daniel Rondon, Jackson Foote, James Abrahart, Lopez, Jeremy Dussolliet, Johnny Simpson, Patrick Ingunza ja Tim Sommers, joista Foote sekä Simpson myös tuottivat sen. Kappaleen musiikkivideo julkaistiin 15. tammikuuta 2021. Videon ensiesitys tapahtui Triller-sovelluksessa.

"In the Morning" oli kaupallisesti huono menestys, sillä se pääsi singlelistalle ainoastaan Unkarissa. Lopez on esittänyt kappaleen ensimmäisen kerran livenä vuosittain esitettävässä uudenvuoden ohjelmassa Dick Clark’s New Year's Rockin’ Eve Manhattanin Times Squarella 31. joulukuuta 2020.

Lähteet
-------

1. 1 2  Jennifer Lopez Releases Sultry New Single 'In The Morning' as Fans Rejoice *people.com*.
2. ↑  In the Morning by Jennifer Lopez *listen.tidal.com*.
3. ↑  Jennifer Lopez - In The Morning (Official Video) *youtube.com*.
4. ↑  Jennifer Lopez's 'In the Morning' Music Video: Watch *billboard.com*.
5. ↑  Archívum – Slágerlisták – MAHASZ *slagerlistak.hu*.
6. ↑  Jennifer Lopez tears up during her 'New Year's Rockin' Eve' performance: 'We lost too many' *eu.usatoday.com*.

Käännös suomeksiKäännös suomeksi Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista.   
Alkuperäinen artikkeli: en:In the Morning (Jennifer Lopez song)
**Elin Jones** (s. 1. syyskuuta 1966) on walesilainen Plaid Cymru -puoluetta edustava poliitikko, joka on toiminut Walesin parlamentin jäsenenä vuodesta 1999 ja sen puhemiehenä vuodesta 2016 lähtien.

Jones syntyi Lampeterissa. Hän suoritti taloustieteen kandidaatintutkinnon Cardiffin yliopistossa ja maaseututaloustieteen maisterintutkinnon Aberystwythin yliopistossa. Hän on työskennellyt Walesin maaseudun kehityslautakunnan talouskehitysvastaavana sekä ohjaajana Radio Ceredigionissa ja Wes Glei -televisiotuotantoyhtiössä.

Jones toimi Aberystwythin kunnanvaltuustossa vuosina 1992–1999 ja sen pormestarina kaudella 1997–1998. Vuosina 2000–2002 hän oli Plaid Cymrun puoluehallituksen puheenjohtaja. Jones valittiin Walesin parlamenttiin ensimmäisissä, vuoden 1999 vaaleissa Ceredigionin vaalipiiristä. Hän toimi Plaid Cymrun varjohallituksessa kunnes vuonna 2007 työväenpuolueen ja Plaid Cymrun hallituskoalition myötä hänet nimitettiin maatalousministeriksi, jossa virassa hän toimi vuoteen 2011 asti. Vuonna 2012 hän oli ehdolla Plaid Cymrun puheenjohtajaksi. Hän sai vaalin ensimmäisellä kierroksella 1 884 ääntä ja toisella kierroksella 2 494 ääntä; puheenjohtajaksi valittiin toisella kierroksella 3 326 äänellä Leanne Wood.

Vuonna 2016 Jones valittiin Walesin parlamentin puhemieheksi. Hän sai puhemiesvaalissa 34 ääntä Dafydd Elis-Thomasin 25:tä vastaan.

Lähteet
-------

1. 1 2  Rt. Hon. Elin Jones MS Senedd Cymru – Welsh Parliament.  Arkistoitu 30.5.2022. Viitattu 30.5.2022. (englanniksi)
2. ↑  Plaid Cymru elect Leanne Wood as new leader *BBC News*.  15.3.2012.  Arkistoitu 30.5.2022. Viitattu 30.5.2022. (englanniksi)
3. ↑  Welsh Assembly chooses Elin Jones as presiding officer *BBC News*.  11. toukokuuta 2016.  Arkistoitu 30.5.2022. Viitattu 30.5.2022. (englanniksi)


|  |  |  |  |  |  |  |  |
| --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* VIAF
* WorldCat

 |
|  |
| Kansalliset | 
* Yhdysvallat

 |

 |
**Elin Ingeborg Juselius** (22. kesäkuuta 1872 Helsinki – 10. heinäkuuta 1964 Helsinki) oli suomalainen keraamikko.

Elämä
-----

Elin Juselius syntyi hovineuvos Viktor Emil Juseliuksen ja Wilhelmiina Juseliuksen (o.s. Almqvist) seitsemänlapsisen perheen viidentenä lapsena. Hänen sisaruksiaan ovat professori Axel Juselius ja silmälääkäri Emil Wilhelm Juselius. Elin kouluttautui ensin lääkintävoimistelijaksi Tukholmassa 1800-luvun lopulla, kunnes suuntautui taidekeraamikon uralle.

Juselius opiskeli vuosina 1901–1910 Taideteollisuuden keskuskoulussa suomalaisen keramiikkataiteen uranuurtajan Alfred William Finchin opetuksessa. Opintoihin kuului muun muassa nahkaplastiikan, puunveiston ja keramiikan kursseja. Juseliuksen läheinen opiskelutoveri ja kollega oli Gerda Thesleff. Opiskeluiden päätyttyä Juselius sai käyttää Ateneumissa sijainneen koulun tiloja ja uuneja. Finch tuki keramiikkataiteen kehitystä Suomessa tarjoamalla koulun entisille opiskelijoille tiloja taiteen harjoittamiseen. Juselius oli hyvin tuottoisa keraamikko, joka piti useita näyttelyitä sekä kotimaassa että ulkomailla. Hän oli naimaton ja lapseton, joten hänen yksityiselämästään tiedetään vain vähän.

Tuotanto
--------

Juseliuksen tunnetuimmat työt ovat dreijattuja fajanssiastioita, jotka on käsinmaalattu hänelle ominaisella, koristeellisella tyylillä. Ateneumissa ollessaan hän teki pääasiassa poltettuja punasaviastioita. Astioiden koristelussa käytettiin usein engobe-tekniikkaa ja kuvioina oli erilaista kasviornamentiikkaa. Hän työskenteli Arabialle noin vuosina 1922–1924 ja teki yritykselle fajanssiastioita.

Lähteet
-------

1. ↑  Hautakirjoituksia ja hautakuvia (Elin Juseliuksen hauta Hietaniemen vanhalla hautausmaalla Helsingissä) Suomen Sukututkimusseura.  Arkistoitu 18.4.2021. Viitattu 18.4.2021.
2. ↑  Elin Ingeborg Juselius Geni.com. Viitattu 18.4.2021. (englanniksi)
3. 1 2 3  Hellman, Åsa (toim.): "Elin Juselius", *Taidekeraamiikka Suomessa*, s. 73. Helsinki: Otava, 2004. ISBN 951-1-18628-0.
4. 1 2 3  Leppänen, Helena: "Elin Juselius: Ornamenttien kiehtova voima", *Lasin & keramiikan mestarit 1. Aamunkoi: suomalaista identiteettiä luomassa*, s. 164–189. Collection Kakkonen, Endén, Rauno (toim.). Helsinki: Parvs, 2020. ISBN 978-952-7226-70-4.
5. ↑  Elin Juselius (1872 - 1964): maljakko (1906) (Design 200, jakso 12)  2012. Långfilm Productions / YLE. Viitattu 18.4.2021. (ruotsiksi)
6. ↑  Taiteilijat: Elin Juselius Collection Kakkonen. Viitattu 18.4.2021.
Villisika
**Harjas** on pitkä ja jäykkä eläimen karva. Nimitystä käytetään erityisesti sian ja villisian kankeista karvoista. Sianharjaksia on etenkin sian selässä ja niskassa. Niitä on ennen käytetty erilaisten harjojen ja siveltimien valmistukseen, ja siksi ne olivat tärkeä raaka-aine ja kauppatavara. Harjasten laatu vaihteli paljon eläinten rodun, ruokinnan ja elinolojen mukaan. Eniten arvostettiin villisiasta saatuja harjaksia.

Käyttöluokkiin lajiteltaessa pidettiin toisistaan erillään kesyistä ja villeistä sioista saadut harjakset. Kesysioista saadut ryhmiteltiin vielä teurastusajankohdan perusteella luokkiin kesäteurastetut ja talviteurastetut sekä omaan luokkaansa itsestään kuolleista eläimistä hankitut harjakset. Talvella teurastettujen eläinten harjaksia pidettiin parempina, ja kylmänä irti nyhdettyjä parempina kuin leikkaamalla tai hautomalla irrotettuja.

Lopullisesti harjakset lajiteltiin niitä käyttävissä tehtaissa. Villan erottelun jälkeen ne lajiteltiin pituuden, jäykkyyden ja värin mukaan eri luokkiin. Kalliimpia olivat puhtaanvalkoiset ja toiseksi arvokkaampia luonnonmustat. Edellisiä vähempiarvoisia olivat muihin väreihin vivahtavat ja värjätyt.

Katso myös
----------

* Jouhi

Lähteet
-------

1. ↑  Harjas *Kielitoimiston sanakirja*.  2020. Helsinki:  Kotimaisten kielten keskus ja Kielikone Oy. Viitattu 17.8.2021.
2. ↑  *Nykysuomen sanakirja*. Hakusana harjas. Helsinki: WSOY, 1951–1961.
3. 1 2 3  Bonsdorff, W. et al. (toim.): *Tavarasanakirja I*, s. 103–104. Helsinki: Kirja-osakeyhtiö Tieto, 1922.
CCT:n Brookville-veturi 2101, johon on asennettu pakokaasujen puhdistuslaitteet.
**Central California Traction** (AAR-lyhenne: CCT) on yhdysvaltalainen Kaliforniassa toimiva *Class III* -luokan rautatieyhtiö. Rataverkko koostuu Stocktonin kaupungissa kulkevista teollisuusraiteista, sekä noin 15 mailin mittaisesta radasta Lodin teollisuusalueille. 25 mailin pituinen rata Lodin ja Sacramenton välillä ei ole hylätty, mutta liikennettä sillä ei ole ollut vuoden 1998 jälkeen. Yhtiö on hoitanut vuoden 1998 jälkeen myös Stocktonin sisävesisataman rautatieverkon liikennöinnin. Yhtiöllä on 27 työntekijää ja sen omistavat Union Pacific (2/3) sekä BNSF Railway (1/3). Toimitusjohtajana toimii eläkkeellä oleva Watco Companiesin työturvallisuuspäällikkö Dave Buccolo.

Yhdysliikenneasemat
-------------------

* Stockton: Union Pacific, BNSF Railway, Stockton Terminal & Eastern

Vetokalusto
-----------

* EMD GP7u -veturi, numero 700
* EMD GP7 -veturi, numero 701
* 4 kpl EMD SW1500 -vetureita, numerot 1501–1504. Valmistettu alun perin Southern Pacific-yhtiölle.
* EMD GP18 -veturi, numero 1790

Aiheesta muualla
----------------

* Central California Traction Company
**Jurvan Työväentalo** oli vuosina 1947–1948 rakennettu entisessä Jurvan kunnan Jurvan kirkonkylässä sijainnut työväentalo. Nykyisin Jurva kuuluu Kurikan kaupunkiin.

Historiaa
---------

Talo rakennettiin lainapääomalla, ja rakennustöihin osallistui sekä talkoolaisia että palkattuja työntekijöitä. Omistajayhdistys oli vuokrannut talon paikallisen teatterin käyttöön. Talo tuhoutui tulipalossa joulun aikaan 1997.

Rakennus
--------

Rakennus valmistui talkootyönä 1948. Talo oli kaksikerroksinen, rankarakenteinen, ja sen julkisivu oli vuorattu laudoilla. Alkuperäinen pärekatto vaihdettiin peltiseksi vuonna 1961. Vuoden 1969 uudistuksissa uunilämmityksen tilalle asennettiin lämminilmapuhallin ja rakennukseen saatiin vesijohto ja viemäri.

Toimintaa työväentalolla
------------------------

Ennen teatteritoimintaa talolla toimi useita alueen työväenyhdistyksiä ja muita yhdistyksiä.

Lähteet
-------

1. ↑  Teatteriksi muutettu työväentalo paloi Jurvassa *Helsingin Sanomat 30.12.1997*. Viitattu 13.12.2022.
2. ↑  Båsk-Ekholm, Katia & Häyry, Kaj: *Suomen työväentaloja koskeva selvitys: Turun kaupungin historiallisessa museossa tehty selvitys Suomen työväentalojen rakennushistoriasta sekä nykyisestä kunnosta ja käytöstä*. Helsinki: Opetusministeriö, 1982. ISBN 951-46-6592-9.
***In vitro* -toksikologia** on tieteellistä analyysia toksisten kemiallisten aineiden vaikutuksesta soluihin. Tutkimukset suoritetaan in vitro -tekniikassa eliön ulkopuolella, esimerkiksi koeputkessa. 

Eniten *in vitro* -tutkimusta tehdään aineiden vaikutusmekanismien selvittämiseksi pelkistetyissä olosuhteissa. Tässä voidaan käyttää kokonaisia elimiä (esimerkiksi maksaa tai istukkaa), tai elimien osia (esimerkiksi verisuonen tai suolen seinämää), solun osia (esimerkiksi "mikrosomeja", jotka ovat maksan solulimakalvoston osasia), tai mikrobeja. Tekniikan etuna on mahdollisuus pelkistää olosuhteet niin, että voidaan tutkia vain yhtä asiaa kerrallaan. Haittana on luonnollisesti se, että kokonaisessa elimistössä kaikki vaikuttaa kaikkeen, eikä kokonaisvaikutus ole ennustettavissa. Lisäksi *in vitro* -tutkimuksissa voidaan tutkia vain sitä asiaa, mitä ymmärretään tutkia.

Toksisuuden testauksessa *in vitro* -kokeiden ensisijaisena tarkoituksena on tunnistaa kemiallisten aineiden haittoja ja toisaalta myös vahvistaa tiettyjen toksisten vaikutusten poissaolo tietyn kemiallisen aineen suhteen. Menetelmää käytetään muun muassa uusien lääkkeiden testauksessa, maatalouskemikaalien testauksessa sekä lisäaineiden testauksessa. *In vitro* -toksikologiaa suositaan nykyisin eläinkokeiden sijasta (esim. REACH-asetus). Tosiasiassa tiettyä eläinkoetta korvaavia kokeita on erittäin vähän, ja paljon tärkeämpi *in vitro* -tutkimuksen käyttö on mekanismien tutkiminen.

*In vitro* -toksikologisten kokeiden etuna ovat niiden pienet kustannukset, testien nopeus sekä eläinten kärsimyksen vähentäminen. Kokeet eivät toisaalta kykene korvaamaan eläinkokeita, koska niillä voidaan tutkia vain tunnettua määräasiaa. *In vitro* -toksikologia on laajentuva toksikologian alue. Yleisimpiä *in vitro* -tutkimuksen käyttöalueita toksikologiassa ovat mikrosomien käyttö vierasainemetabolian tutkimuksessa sekä erilaiset genotoksisuutta mittaavat testit. Esimerkkinä erikoisemmasta *in vitro* -toksikologisesta testistä on sian siittiötesti.

Lähteet
-------

1. ↑  Komulainen H. Toksisuuden tutkiminen ja arviointi, ss. 143–155, kirjassa Koulu M, Mervaala E, Tuomisto J. Farmakologia ja toksikologia, 8. p. Kustannus Oy Medicina, 2012. ISBN 978-951-97316-4-3. Luettavissa myös verkossa: .
2. ↑  Andrae U, Speit G, *In vitro* tests for genotoxicity, kirjassa Greim H, Snyder R (toim.), Toxicology and risk assessment: a comprehensive introduction, ss. 385–406, John Wiley & Sons, Ltd,Chichester, England, 2008. ISBN 978-0-470-86893-5.

Aiheesta muualla
----------------

Suomen toksikologiyhdistyksen kotisivu (Arkistoitu – Internet Archive)
Israelilainen Achzarit-miehistökuljetuspanssarivaunu.
**Achzarit** (hepreaksi: אכזרית, suomeksi: *julma nainen*) on IDF:n eli Israelin puolustusvoimien käyttämä miehistönkuljetusvaunu. Tyyppi asetettiin palvelukseen vuonna 1988. Vaunun miehistömäärä on 3+7. Tyyppi on edelleen kehitelty ja sen konstruktio alun perin pohjautui T-54-55 tyyppien runkoratkaisuun. Tätä 44-tonnista miehistöpanssarivaunua, jonka panssarin vahvuus on 200 mm: on tehty kahtena eri versiona. Mark 1:n Detroit-dieselmoottori on 650 hv tehoinen, ja Mk. 2:n vastaava teholukema on 850 hv (630 kW). Enimmäisnopeus maantiellä on Mk. 1:llä 55 km/h ja Mk. 2:lla 65 km/h.

Aseistus käsittää 3-4x 7,62 mm kk:t. Näihin on varattu 1 000 panosta kuhunkin. Vaunutyyppi on käytössä edelleen IDF:ssa. Se on ottanut osaa moniin konflikteihin Gazan kaistalla ja Libanonissa.

Käännös suomeksiKäännös suomeksi Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista.

Lähteet
-------

1. ↑   (Viitattu 26.10.3013)
2. ↑   (Viitattu 26.10.3013)
3. ↑   (Viitattu 26.10.3013)

Aiheesta muualla
----------------

* 
* 
* 
* 
* 
* 
* 
* (tšekin kielellä)
| "In the Name of Love"Martin Garrix & Bebe Rexha |
| --- |
| Singlen "In the Name of Love" kansikuva |
| Singlen tiedot |
|  Äänitetty  | helmikuu 2016 |
|  Julkaistu | 29. heinäkuuta 2016 |
|  Formaatti | digitaalinen lataus |
|  Tuottaja(t) | Martin Garrix, Matt Rad, Steve James, Simon Says |
|  Tyylilaji | future bass |
|  Kesto | 03.18 |
|  Levy-yhtiö | STMPD RCRDS, Epic Amsterdam, Sony Netherlands |
| Martin Garrixin muut singlet |
| "Oops"2016 | "In the Name of Love"2016 | "Wiee"2016 |
| Bebe Rexhan muut julkaisut |
| "No Broken Hearts"2016 | "In the Name of Love"2016 | "I Got You"2016 |

**In the Name of Love** on alankomaalaisen DJ-tuottajan Martin Garrixin sekä yhdysvaltalaisen laulajan-lauluntekijän Bebe Rexhan musiikkikappale. Sen julkaisivat STMPD RCRDS, Epic Records ja Sony Music Entertainment digitaalisesti ladattavana singlenä 29. heinäkuuta 2016. Kappaleen ovat sanoittaneet Garrix, Rexha, Matthew Radosevich, Ruth-Anne Cunningham, Stephen Philibin, Ilsey Juber ja Yael Nahar, joista Garrix ja Radosevich myös tuottivat sen Steve Jamesin sekä Simon Saysin kanssa. Kappaleen musiikkivideon ohjasi Emil Nava ja se julkaistiin Apple Musicissa 9. elokuuta ja YouTubessa 23. elokuuta 2016.

"In the Name of Love" oli kaupallisesti kansainvälinen menestys, sen päästyä singlelistan viiden parhaan joukkoon Alankomaissa ja Norjassa sekä kymmenen parhaan joukkoon neljässätoista muussa valtiossa kuten Australiassa, Irlannissa, Portugalissa, Ruotsissa, Suomessa ja Sveitsissä. Kappale myi parhaimmillaan nelinkertaista platinaa Italiassa, Meksikossa, Puolassa ja Ruotsissa.

Lähteet
-------

1. 1 2  In the Name of Love - Single by Martin Garrix & Bebe Rexha on Apple Music *music.apple.com*.
2. ↑  Martin Garrix & Bebe Rexha ‎– In The Name Of Love *discogs.com*.
3. ↑  Martin Garrix releases video for "In the Name of Love" featuring Bebe Rexha today on Apple Music *rcarecords.com*.
4. ↑  In the Name of Love" on Apple Music *itunes.apple.com*.
5. ↑  In the Name of Love Official Video *youtube.com*.
6. ↑  Italian single certifications – Martin Garrix & Bebe Rexha – In The Name of Love *fimi.it*.
7. ↑  Certificaciones *amprofon.com.mx*.
8. ↑  Polish single certifications – Martin Garrix & Bebe Rexha – In the Name of Love *bestsellery.zpav.pl*.

Käännös suomeksiKäännös suomeksi Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista.   
Alkuperäinen artikkeli: en:In the Name of Love (Martin Garrix and Bebe Rexha song)
**Chuck E. Cheese’s** (aikaisemmin **Chuck E. Cheese’s Pizza Time Theatre** ja **Chuck E. Cheese’s Pizza**) on yhdysvaltalainen Nolan Bushnellin perustama ravintolaketju. Ketjun omistaa CEC Entertainment, Inc. ja sen päätoimipaikka sijaitsee Irvingissä, Texasissa. Ravintoloissa tarjoillaan muun muassa pizzaa ja siellä on kolikkopelejä, huvipuistolaitteita ja laulavia animatronicrobottieläimiä. Ketjun nimi tulee sen päämaskotista Chuck E. Cheesestä, laulavasta komediallisesta hiirestä. 

Ketjun ensimmäinen ravintola, Chuck E. Cheese’s Pizza Time Theatre avattiin vuonna 1977, San Jose, Kaliforniaan. Sen oli perustanut toinen Atarin perustajista, Nolan Bushnell, joka tunnetaan muun muassa pelistä *Pong*.

Chuck E. Cheese’s ja sen kilpailija ShowBiz Pizza Place yhdistyivät vuonna 1984, jolloin syntyi *ShowBiz Pizza Time, Inc.*, josta tuli vuonna 1998 *CEC Entertainment, Inc.*, joka operoi 569 ravintolaa ympäri Amerikkaa (Helmikuu 2023).

Chuck E. Cheese - robotti

Tuotteet
--------

### Menu

Ravintoloissa myydään pizzan lisäksi muun muassa leipiä ja salaatteja.
Joissain ravintoloissa myydään alkoholia.

Lähteet
-------

1. ↑

Aiheesta muualla
----------------

* ChuckECheese.com, virallinen kotisivu
* Laulavia robottimaskotteja käytettiin vihollisten rooleissa Scott Cawthonin tekemän K12-kauhupelin Five Nights At Freddy's -pelisarjan kuvitteellisessa Faxbear's Pizza ravintolassa. Pelaajan ohjaama hahmo Mike Schmidt työskentelee tarinassa yövartijana aamuyöllä klo 00–06 välisen ajan viiden yön ajan, joista 2 on bonusöitä. Pelaajan tavoitteena on estää robottimaskotteja pääsemästä toimistoon yön aikana.
Elin Törnudd (vas.) ja Ranskan suurlähettiläs Raymond Neuville.
**Elin Maria Törnudd** (22. huhtikuuta 1924 Helsinki – 18. elokuuta 2008 Espoo) oli suomalainen ylikirjastonhoitaja.

Törnudd suoritti ylemmän korkeakoulututkinnon ensin Teknillisessä korkeakoulussa, josta hän valmistui kemian diplomi-insinööriksi vuonna 1950. Sen jälkeen hän opiskeli Carnegie Institute of Technologyssa, josta valmistui kirjastotieteen maisteriksi vuonna 1953. Hänen uransa kirjastoalalla alkoi Kemian Keskusliitossa, mutta keskeisen osan elämäntyöstään hän teki Teknillisen korkeakoulun kirjaston ylikirjastonhoitajana vuosina 1968–1991.

Törnudd toimi Unescon General Information Programmen kansainvälisen neuvoston puheenjohtajana. Professorin arvonimi hänelle myönnettiin vuonna 1982. Hän oli myös kansainvälisen Teknillisten yliopistokirjastojen yhdistyksen (IATUL) puheenjohtaja vuosina 1990–1992 ja yhdistyksen kunniajäsen.

Julkaisuja
----------

* *Suomen teknillinen keskuskirjasto: 150 vuotta Teknillisen korkeakoulun ja yhteiskunnan palveluksessa*. Espoo: Teknillinen korkeakoulu, 1998. ISBN 951-22-4085-8

Lähteet
-------

1. ↑  Backman, Sigbritt: Törnudd, Elin hakuteoksessa *Uppslagsverket Finland* (2012). (ruotsiksi)
2. 1 2 3  Haarala, Arja-Riitta: Elin Törnudd (Muistokirjoitus.) *Helsingin Sanomat*.  Arkistoitu 30.1.2016. Viitattu 26.1.2016.
3. ↑  About IATUL *IATUL*. International Association of University Libraries. Viitattu 26.1.2016. (englanniksi)


|  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* FAST
* ISNI
* VIAF
* WorldCat

 |
|  |
| Kansalliset | 
* Norja
* Israel
* Suomi (KANTO)
* Yhdysvallat
* Alankomaat
* Puola

 |
|  |
| Henkilöt | 
* Uppslagsverket Finland

 |
|  |
| Muut | 
* IdRef

 |

 |
Baltic Sea Science Center kesällä 2019.
**Baltic Sea Science Center** (lyh. BSSC) on Tukholmassa sijaitseva Itämeren tutkimukseen erikoistunut tutkimuslaitos ja akvaario. Se on osa Skansenin ulkoilmamuseota. Sen johtaja on Anna Björn. Keskus avattiin 11. huhtikuuta 2019 ja virallisesti sen avasi Ruotsin kruununprinsessa Victoria.

Akvaario BSSC:ssä. 
Akvaariossa on Itämeressä tavattavia kalalajeja kuten lohia, silakoita ja ahvenia sekä Itämeressä tavattavia korvameduusoja. Tämän lisäksi pienemmissä akvaarioissa esitellään Itämeren erilaisia elinympäristöjä, kasveja ja leviä. Suurin osa kaloista on peräisin jo lakkautetusta Djurgårdenin akvaariosta. Akvaarion taustalla toimivat Skansenin lisäksi Baltic Sea 2020 -säätiö, Tukholman yliopisto ja Ruotsin maatalousyliopisto.

Lähteet
-------

1. ↑  Baltic Sea Science Center  2020. Skansen.  Arkistoitu 27.1.2020. Viitattu 28.1.2020. (ruotsiksi)
2. 1 2  Gunér, Björn & Nordlund, Lena: Skansens nya centrum ska lära oss mer om Östersjön  12.4.2019. Sveriges Radio. Viitattu 31.1.2020. (ruotsiksi)
3. ↑  Barger, Brittani: Crown Princess Victoria opens Baltic Sea Science Center *Royal Central*.  12.4.2019. Viitattu 27.1.2020. (englanniksi)
4. ↑  Djuren på BSSC  2020. Skansen.  Arkistoitu 27.1.2020. Viitattu 28.1.2020. (ruotsiksi)
5. ↑  Habitatakvarierna  2020. Skansen.  Arkistoitu 27.1.2020. Viitattu 27.1.2020. (ruotsiksi)
6. ↑  Wirén, Patrik: Nu öppnar nytt stort akvarium i Stockholm *ÖstermalmDirekt*.  11.4.2019.  Arkistoitu 27.1.2020. Viitattu 27.1.2020. (ruotsiksi)
Mars Reconnaissance Orbiterin laukaisseen Atlas V -kantoraketin Centaur-vaihetta nostetaan toukokuussa 2005.
**Centaur** on yhdysvaltalainen nesterakettivaiheiden perhe, jonka kehitys käynnistyi vuonna 1958 Convairin, ARPA-tutkimusorganisaation ja Yhdysvaltain ilmavoimien yhteishankkeena. Rakettivaihe päätyi yrityskauppojen ja uudelleenjärjestelyjen kautta Lockheed-Martinille, jonka osaomistama United Launch Alliance (ULA) käytti sitä edelleen vuonna 2020 Atlas V -kantorakettinsa toisena vaiheena. Centauria on kaavailtu myös käytettävän ULA:n uuden Vulcan-raketin alkuvaiheen lennoilla, mutta vaihe on myöhemmin tarkoitus korvata uudelleensuunnitellulla modenimmalla ACES-rakettivaiheella.

Vaihetta on käytetty vuosikymmenten varrella muun muassa Atlas- ja Titan-rakettiperheiden kantorakettien kanssa, ja sitä on käytetty lukuisten geostationaaristen satelliittien ja avaruusluotaimien laukaisemiseen. Centaurilla on laukaistu useita Nasan merkittäviä luotainmissioita, kuten Viking, Voyager, Cassini-Huygens, Mars Reconnaissance Orbiter, New Horizons, LCROSS, Solar Dynamics Observatory, Juno, MSL ja MAVEN.

Vaihetta kaavailtiin käytettäväksi jopa avaruussukkulan kanssa, mutta suunnitelma korvautui Challenger-onnettomuuden jälkimainingeissa yksinkertaisemmalla IUS-rakettivaiheella.

Centaurin historia juontaa juurensa General Dynamics Convairilla työskennelleen Krafft Arnold Ehricken vuonna 1956 käynnistämään selvitykseen, jossa tutkittiin Atlas raketin kanssa yhteensopivaa nestyvetyä ajoaineena käyttävää toista vaihetta. Ehricke esitteli ideansa kaksi vuotta myöhemmin ARPA-tutkimusorganisaatiolle, joka päätyi rahoittamaan sen jatkokehitystä 36 miljoonalla dollarilla. Convair-divisioonalle osoitetun rahoituksen lisäksi ARPA osoitti Pratt & Whitneylle 23 miljoonaa dollaria vaiheen uuden RL-10-rakettimoottorin kehitykseen. Yhdysvaltain ilmavoimat liittyi hankkeeseen vielä samana vuonna ja ARPAn vastuut siirtyivät vastaperustetulle Nasalle vuonna 1959, joka siirsi projektin vuotta myöhemmin hallinnoimansa Marshallin avaruuskeskuksen vastuulle.

Lähteet
-------

1. 1 2 3  United Launch Alliance celebrates Centaur’s 50th Anniversary *spaceflightinsider.com*.  1.12.2013. Spaceflight Insider. Viitattu 15.5.2020. (englanniksi)
2. ↑  Kyle, Ed: Atlas Centaur LV-3C Development History *spacelaunchreport.com*.  28.5.2005. Space Launch Report.  Arkistoitu 28.5.2020. Viitattu 15.5.2020. (englanniksi)

Aiheesta muualla
----------------

* Kuvia tai muita tiedostoja aiheesta **Centaur (rakettivaihe)** Wikimedia Commonsissa

* Dawson, Virginia P. & Bowles, Mark D.: *Taming Liquid Hydrogen: The Centaur Upper Stage Rocket*. Washington, DC: NASA Headquarters, 1.1.2004. NASA/SP-2004-4230, NASA/SP-2004-4606. Teoksen verkkoversio (PDF) (viitattu 15.5.2020). (englanniksi)
* Rudman, Thomas J. & Austad, Kurt L.: The Centaur Upper Stage Vehicle.  *4th International Conference on Launcher Technology "Space Launcher Liquid Propulsion"*, 3.–6.12.2002. Liege, Belgia:  Lockheed-Martin. Artikkelin verkkoversio (PDF). Viitattu 15.5.2020.  (englanniksi)